
	BPMK elnökségi ülés 
2026. szeptember 7.
1117. Budapest, Kaposvár u. 5-7. T02-T04. sz. tárgyalótermei


	
	Emlékeztető



Jelenlévők száma (meghívottak, résztvevők): 13 fő (1. számú melléklet - jelenléti ív szerint)

	A megbeszélés napirendi pontja(i)


	1.
	Két elnökségi ülés között történt események

	2.
	Tagfelvételek, beszámoló a jogosultsági ügyekről

	3.
	BPMK szakmai célokra elkülönített keretének felhasználása

	4.
	Beszámoló a BPMK titkárság csoportjainak tevékenységéről

	5.
	Az irattári anyag digitalizálása

	6.
	Küldötti jelölések, a jelöltek szavazással történő kiválasztása

	7.
	Tájékoztatás a BPMK alapításának 30. évfordulójáról való megemlékezés terveiről

	8.
	Egyebek



Szőllőssy Gábor elnök megnyitja az Elnökségi ülést, és megállapítja az ülés határozatképességét. Napirendet az elnökségi tagok - 13 fő - egyhangúlag elfogadják.

Ad 1.		BPMK előző elnökségi ülése óta történt események
Szőllőssy Gábor elnök ismerteti az elmúlt elnökségi ülés óta történt eseményeket. (6. melléklet) 

Az ülést megelőzően kiküldésre került a BPMK előző Elnökségi ülése óta történt eseményekről a tájékoztató.

Az alábbi események kerültek kiemelten szóba:
· 2026. július 15–17. · Miskolc, Lillafüred - Regionális V4 találkozó Részt vett: Szőllőssy Gábor
Idén Miskolc adott otthont a Területi Mérnöki Kamarák és Egyesületek úgynevezett „Kis V4” Találkozójának, amely több mint két évtizedes hagyományt folytat: a lengyel, szlovák, cseh és magyar mérnöki kamarák regionális szintű együttműködését erősítve.

· 2026. július 17. 
A Budapesti és Pest Vármegyei Mérnöki Kamara, a Magyar Mérnöki Kamara Gépészeti Tagozata, a Gépipari Tudományos Egyesület és a Műegyetemi Sportrepülő Egyesület 2026. július 17-én, Rotter Lajos születésének 125. évfordulóján koszorúzási ünnepséget tartott a Hármashatárhegy tetején lévő Rotter emlékműnél. Részt vett: Dr. Bánó Imre

· 2026. július 17. 
Válaszlevél Szemerey Samu államtitkár részére a kamarai törvénnyel kapcsolatban (a levelet az elnökségi tagok már korábban megkapták)

· 2026. július 22. Prof. Dr. Csoknyai István épületgépész mérnök temetése Részt vett: Szőllőssy Gábor
Dr. Csoknyai István épületgépész mérnök a magyar épületgépész szakma elismert alakja volt.

· 2026. augusztus 27.
Területi mérnöki kamarai elnökök egyeztetése – egyebek mellett tárgyaltak a jövő évi tagdíj megállapításáról, valamint Wágner Ernő elnöknek az államtitkár részére írt leveléről, melyben a jogosultsági ügyeket is MMK hatáskörbe javasolja sorolni. Részt vett: Szőllőssy Gábor

· 2026.augusztus 28.
A tagozatok elnökeinek tanácskozása. Részt vett: Szőllőssy Gábor

Ad 2.	 Tagfelvételek, jogosultsági ügyek, 
Előadó: Szőllőssy Gábor ismerteti a tagfelvételi kérelmeket: új tagnak 38 fő jelentkezett.  (1. számú melléklet).

Dr. Ronkay Ferenc: A 38 fő tagfelvételi kérelmét előzetesen megvizsgáltuk, valamennyien megfelelnek a magyar építészetről szóló 2023. évi C. törvény vonatkozó előírásainak. 
A 354/2009. (XII. 30.) Korm. rendelet - a munkabiztonsági szakértői tevékenységről – módosítása miatt 2 fő tagfelvételére is sor kerül, akik eddig nyilvántartottként szerepeltek a kamaránkban, mivel nem mérnök végzettségűek, de a változás miatt számukra is kötelezővé vált a tagfelvétel.


	
25./2026. Határozat: 
[bookmark: _Hlk157174046]A BPMK elnöksége 13 fő elfogadja, 0 fő nem fogadja el, 0 fő tartózkodik - 38 fő tagfelvételi előterjesztést elfogadja.




Dr. Bende Zoltán ismerteti az alábbi jogosultsági kérelmeket (2.számú melléklet):

	Tervezői, szakértői, felelős műszaki vezetői, műszaki ellenőri és épületenergetikai tanúsítói engedély kérelmek 
	

	Új kérelmek:
	37 fő

	Elfogadva
	        37 fő



Valamennyi kérelem megfelelt a vonatkozó jogszabályok szerinti végzettségi és szakmai gyakorlati követelményeknek. 
A jogosultsági előterjesztésben a tervező, szakértői kérelmek mellett a felelős műszaki vezetői, műszaki ellenőri ügyek is feltüntetésre kerültek.
A szakmai véleményező testületek előzetesen megfelelőnek találták a jogosultsági kérelmeket.

	[bookmark: _Hlk61272205]
26./2026. Határozat: 
A BPMK elnöksége   13 fő elfogadja, 0 fő nem fogadja el, 0 fő tartózkodik - a 37 fő jogosultsági kérelmével kapcsolatos előterjesztést elfogadja.



[bookmark: _Hlk219193273]
Ad 3. BPMK szakmai célokra elkülönített keretének felhasználása

Szőllőssy Gábor: A pályázati kiírás tervezete előzetesen megküldésre került.

A költségvetésben meghatározott 10 millió forintos keret felhasználásához elkészült a pályázati kiírás tervezet, és az azzal kapcsolatos egyéb iratok is (jelentkezési lap, záró-értékelő lap, bírálati lap stb.). Megállapításra kerültek a bírálati és pontozási szempontok. A bírálat a kérelem tárgya szerinti szakterületi bíráló által történik.
Ezáltal a szakcsoportok munkája is felpezsdülhet.

Fogarasy Andrea: Az Arany János Technikum és Szakképző Iskola tanulóinak rajzkészségének fejlesztése is lehet pályázati cél – kéri a pályázati anyag megküldését.


Ad.4. Beszámoló a BPMK titkárság csoportjainak tevékenységéről	

Szőllőssy Gábor: Előzetesen kiküldésre került az Oktatási csoport és az Ügyfélszolgálat 2026. évi tevekénységéről szóló beszámoló, továbbá elkészült a BPMK gazdálkodásáról szóló beszámoló is.

A megküldött jelentésekből megállapítható, hogy mindhárom szervezeti egység nagy komolysággal és nagy terhelés mellett végzi tevékenységét.

Továbbképzési Csoport: Az ősz során elkövetkező nagy rendezvényeink egyrészt segítik a kamaránk munkáját és a tagok számára biztosítják a továbbképzési kötelezettségeik teljesítését.

A tagdíjbefizetéseknél tapasztalható befizetés elmaradás. Ennek fő oka valószínűen a gazdasági életben tapasztalható nehézségek, a sok meghiúsult projekt, kifizetetlen munkák. A mérnökök egy részének a tagdíjbefizetés az elmaradt bevételek miatt gondot okoz. A nagyobb cégek részletfizetést kértek, melyet engedélyeztünk, ezzel könnyítve terheiken.

Ad.5. Az irattári anyag digitalizálása

Szőllőssy Gábor: Előzetesen megküldésre került a tájékoztatás.

Május hónapban az irattár digitalizációjának pályáztatása zajlott le. A beérkezett 5 pályázat kiértékelése június közepén, a szerződés aláírása pedig július közepén történt meg. A nyertes pályázó a Contaction Kft.

Farsang Erika: Jelen pillanatban már rendelkezésünkre áll az eDM rendszer, mely egy könnyen kezelhető digitális irattár. Az ehhez kapcsolódó oktatás augusztus 14-én történt meg. A digitalizálandó iratanyagok több lépcsőben kerülnek majd elszállításra. 
Az irattár rendezése során kiemelkedő feladata az akták ellenőrzése és a feleslegessé vált dokumentumok eltávolítása. Az előkészületi munkába az Ügyfélszolgálaton kívül augusztustól a Továbbképzési, a Pénzügyi Csoport, valamint a két gazdasági vezetőnk is részt vesz. Általános tapasztalatunk szerint 1 tag aktájának kb 20 – 25 %-a kerül leselejtezésre az ellenőrzés során, mely az elavult levelezéseket, duplikált dokumentumokat tartalmazza. Ezen dokumentumok eltávolítása azért is lényeges szempont, mert a szerződés szerint a digitalizált dokumentumok darabszáma alapján történik a kifizetés.

Szőllőssy Gábor köszönetet mond a Továbbképzési, a Pénzügyi Csoport és az Ügyfélszolgálat munkatársainak, valamint a két gazdasági vezetőnknek, akik a digitalizáció előkészítéseként az irattári anyagok rendezésének hatalmas munkáját végzik, ami kamaránk számára nagyon komoly megtakarítást jelent.

Ad.6. Küldötti jelölések, a jelöltek szavazással történő kiválasztása	

Szőllőssy Gábor: 2026. szeptember végéig tart a küldött jelölés időszaka. Eddig 99 névre érkezett jelölés. Így várhatóan elég jelölt lesz a küldöttválasztáshoz.

Némethy Zoltán: továbbra is fenntartja, hogy aki a korábbi években küldöttként nem vett részt a küldöttgyűlés munkájába, a küldöttgyűléseken nem jelent meg, magát ki nem mentette, helyettest nem állított – azt a személyt ne lehessen újra küldöttnek jelölni, és megválasztani.

A postai úton történő jelöltekre való szavazás, - mely nehézkes és költséges – kiváltására folyamatban van az elektronikus szavazás biztosításának megszervezése, mely ugyanúgy biztosítja a szavazásra vonatkozó valamennyi előírás betartását (titkosság stb.), mint a korábbi levélszavazás. Juhász Kristóffal megtörtént az egyeztetés és a szavazórendszert működtető cég kiválasztása.
Holnap kerül sor az egyeztetésre a jelölőbizottsággal.
Október folyamán mindenkivel megismertetjük az online szavazás menetét.
Próbaszavazás megtartására is sor kerül majd a küldöttgyűlés modellezésével.
Így ellenőrzésre kerül, hogy a rendszer minden szempontból rendben működik-e.

Dr. Bánó Imre javaslata: Okostelefonon is működjék az alkalmazás.



Ad.7. Tájékoztatás a BPMK alapításának 30. évfordulójáról való megemlékezés terveiről

Szőllőssy Gábor: Idén novemberben ünnepeljük a BPMK 30. születésnapját, és ebből az alkalomból gálavacsorát szervezünk. Szeretnénk, ha a kollégák, az elnökség tagjai, a szakcsoportjaink és bizottságaink vezetői, és a BPMK-val régóta együttműködő partnereink eltöltenének együtt egy kellemes estét, megemlékezve az elmúlt 30 év legfontosabb eseményeiről. 
A Gálavacsora időpontja: 2026. november 13. péntek, 19.00 – 23.00, helyszíne: Barabás Villa, 1122 Budapest, Városmajor utca 44.

Ad.8. Egyebek

· Dr. Bánó Imre előzetesen bejelenti: Az id. Rubik Ernő Emléknap 2026. november 28-án került megrendezésre Esztergomban.
· Bite Pálné Dr. Pálffy Mária: Az Igazságügyi Szakértői Kamara tagjainak is kötelező a szakmai továbbképzés. A BPMK szakmai képzéseket el kellene fogadtatni ISZK képzésként is.
· Keresztes Anita: 2026. februártól az igazságügyi szakértők számára is kötelező lett a szakmai továbbképzés. Mivel számos szakmagyakorlónkat érint az intézkedés, és többen jelezték, hogy szeretnék, ha egyben lehetne teljesíteni, együttműködünk az Igazságügyi Szakértői Kamarával, és szeptembertől van lehetőség bizonyos szakmai továbbképzéseinket igazságügyi szakértői képzésként is elismertetni. A BPMK honlapjára és a képzési honlapunkra is felkerült a pontos tájékoztatás, és a szeptemberi képzéseink nagy része már igazságügyi szakértők számára is megfelelő.  


Egyéb kérdés nem vetődött fel.

[bookmark: _Hlk135051493]A BPMK elnökségi ülését Szőllőssy Gábor elnök lezárja.

Az elnökségi ülés vége 16.05.-kor, a következő elnökségi ülésre 2026. október 5-én hétfőn 14.00 órakor kerül sor.

k. m. f.

Az emlékeztetőt összeállította: Csegezy Erzsébet Katalin

Jóváhagyta: …………………….
Szőllőssy Gábor 
elnök

